REGLAMENT DE RÈGIM INTERN DE L'INSTITUT UNIVERSITARI D'INVESTIGACIÓ D'ESTUDIS DE GÈNERE. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3083)
  + [Valencià](/va/acuerdo/3083)






Selector de idioma

Leer

* [Español](/es/acuerdo/3083)
* [Valencià](/va/acuerdo/3083)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DE L'INSTITUT UNIVERSITARI D'INVESTIGACIÓ D'ESTUDIS DE GÈNERE.[Butlletí Oficial Universitat d'Alacant](/ca/Publicacion)
=================================================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DE L'INSTITUT UNIVERSITARI D'INVESTIGACIÓ D'ESTUDIS DE GÈNERE.

Data d'aprovació
:   16/12/2014

Data de publicació
:   17/12/2014

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=3083.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3083)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3083)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DE L'INSTITUT UNIVERSITARI D'INVESTIGACIÓ D'ESTUDIS DE GÈNERE.&url=https://www.boua.ua.es/va/acuerdo/3083)

**Títol:** REGLAMENT DE RÈGIM INTERN DE L'INSTITUT UNIVERSITARI D'INVESTIGACIÓ D'ESTUDIS DE GÈNERE.

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimarts, 16 de desembre de 2014

EL CONSELL DE GOVERN DE LA UNIVERSITAT D'ALACANT, EN LA SEUA SESSIÓ ORDINÀRIA DEL DIA 16 DE DESEMBRE DE 2014, VA APROVAR PER UNANIMITAT EL REGLAMENT DE RÈGIM INTERN DE L’INSTITUT UNIVERSITARI D’INVESTIGACIÓ D’ESTUDIS DE GÈNERE.

REGLAMENT DE RÈGIM INTERN DE L’INSTITUT D’INVESTIGACIÓ D’ESTUDIS DE GÈNERE.

ÍNDEX

TÍTOL PRELIMINAR

Art. 1. Naturalesa

Art. 2. Competències

Art. 3. Composició

Art. 4. Procediment i condicions d'incorporació a l'Institut Universitari d’Investigació

TÍTOL I: ÒRGANS DE L'INSTITUT UNIVERSITARI D’INVESTIGACIÓ

Art. 5. Òrgans de l'Institut Universitari d’Investigació

CAPÍTOL I: ÒRGANS COL·LEGIATS

SECCIÓ 1a: CONSELL D'INSTITUT UNIVERSITARI D’INVESTIGACIÓ

                        Art. 6. Competències

                        Art. 7. Composició

                        Art. 8. Convocatòria d'eleccions

                        Art. 9. Comissió Electoral

                        Art. 10. Procediment electoral

SECCIÓ 2ª: COMISSIÓ PERMANENT DEL CONSELL D'INSTITUT UNIVERSITARI D’INVESTIGACIÓ

                        Art. 11. Competències

                        Art. 12. Composició

SECCIÓN 3ª: FUNCIONAMENT DELS ÒRGANS COL·LEGIATS

Art. 13. Règim de sessions del Consell d'Institut Universitari d’investigació

Art. 14. Règim de sessions de la Comissió Permanent del Consell d'Institut Universitari d’investigació

            Art. 15. Règim jurídic i funcionament dels òrgans col·legiats

CAPÍTOL II: ÒRGANS UNIPERSONALS

SECCIÓ 1a: DIRECTORA O DIRECTOR DE L'INSTITUT UNIVERSITARI D’INVESTIGACIÓ

                        Art. 16. Competències

                        Art. 17: Elecció

                        Art. 18. Mandat, remoció, nomenament i cessament

SECCIÓ 2a: SECRETÀRIA O SECRETARI DE L'INSTITUT UNIVERSITARI D’INVESTIGACIÓ

                        Art. 19. Nomenament, substitució i cessament

                        Art. 20. Funcions

TÍTOL II: MITJANS MATERIALS I HUMANS, PLA D’INVESTIGACIÓ I DOCÈNCIA

Art. 21. Pla d’investigació i docència

Art. 22. Mitjans materials

Art. 23. Gestió pressupostària

TÍTOL III: REFORMA DEL REGLAMENT

Art. 24. Reforma del Reglament

DISPOSICIÓ TRANSITÒRIA

DISPOSICIÓ DEROGATÒRIA

DISPOSICIÓ FINAL

TÍTOL PRELIMINAR

Article 1. Naturalesa

L'Institut Universitari d’investigació d'Estudis de Gènere  
 és l'òrgan dedicat a la investigació científica i tècnica en matèria d'estudis de gènere, tant teòrica com pràctica, i la seua repercussió en els diferents camps de les ciències així com la seua projecció en la societat mitjançant la transferència de resultats.

Article 2. Competències

Corresponen a l'Institut Universitari d’investigació d'Estudis de Gènere les següents competències:

a-    Promoure, desenvolupar i avaluar els seus plans i programes d’investigació científica i tècnica

b-     Proposar i desenvolupar ensenyaments propis de postgrau i especialització i donar suport a les activitats i iniciatives docents dels qui l’integren.

c-    Proposar i desenvolupar, si escau, ensenyaments de doctorat i estudis de màster universitari en els termes que establisca el Consell de Govern.

d-    Fomentar l'especialització i actualització científica i tècnica.

e-    Difondre i realitzar la transferència de  resultats de les seues investigacions en matèria de gènere.

f-     Potenciar l'obertura de noves línies de treball en matèria de gènere i afavorir la col·laboració i formació d'equips d’investigació en estudis de oènere o, a nivell individual, promoure la concessió de beques o ajudes a la investigació, a través de les vies pertinents, a més d'establir relacions de cooperació científica amb instituts universitaris nacionals, de la Unió Europea i internacionals i entitats i centres afins.

g-    Proporcionar assessorament científic i tècnic a persones físiques o entitats públiques o privades en l'àmbit de les seues competències.

h-   Cooperar amb els altres òrgans i unitats de la Universitat en la realització de les seues funcions.

i-     Promoure contractes amb persones, universitats o entitats públiques o privades per a realitzar treballs de caràcter científic i tècnic i per a desenvolupar els ensenyaments d'especialització o activitats específiques de formació.

j-      Qualsevol altra funció que assignes les lleis, l'Estatut i els reglaments de la Universitat.

Article 3. Composició

Pertanyen a l'Institut Universitari d’Investigació d'Estudis de Gènere:

a-    El personal docent i investigador doctor que s'hi incorpore.

b-    El personal investigador en formació adscrit.

c-    El personal investigador vinculat als projectes d’investigació desenvolupats en l'Institut.

d-    L'alumnat matriculat en els seus ensenyaments oficials.

e-    El personal d'administració i serveis adscrit a l'Institut.

Article 4. Procediment i condicions d'incorporació a l'Institut Universitari d’investigació

La incorporació a l'Institut Universitari d’Investigació d'Estudis de Gènere del personal docent i investigador doctor es realitzarà de la forma següent:

a-    Sol·licitud avalada per dos docents i investigadors doctors pertanyents a l’IUIEG, que haurà d'adjuntar un currículum, en què s'expresse l'activitat investigadora desenvolupada i la seua relació amb les competències i línies de l'institut, a més de la pertinent autorització del departament i, si escau, de l'institut universitari d’investigació a què el personal docent i investigador estiga adscrit en el moment de fer la sol·licitud.

b-    Aprovació, pel Consell d'Institut Universitari d’Investigació d'Estudis de Gènere, que requerirà el vot favorable, adoptat per la majoria simple de les persones assistents a la sessió en què es considere aquesta sol·licitud.

c-    Comunicació al vicerector o vicerectora amb competències en la matèria de l’acord.

TÍTOL I: ÒRGANS DE L'INSTITUT UNIVERSITARI D’INVESTIGACIÓ

Article 5. Òrgans de l'Institut Universitari d’Investigació

El govern, la representació i l'administració de l'Institut s'articula a través dels següents òrgans:

a-    Col·legiats:

- El Consell d'Institut Universitari d’Investigació d'Estudis de Gènere.
- La Comissió Permanent del Consell d'Institut Universitari d’Investigació.

b-    Unipersonals:

- Directora o director de l'Institut Universitari d’Investigació d'Estudis de Gènere.
- Secretària o secretari de l'Institut Universitari d’Investigació d'Estudis de Gènere.

CAPÍTOL I: ÒRGANS COL·LEGIATS

SECCIÓ 1a: CONSELL D'INSTITUT UNIVERSITARI D’INVESTIGACIÓ

Article 6. Competències

Corresponen al Consell d'Institut Universitari d’investigació les següents competències:

a-    Elaborar i aprovar la proposta de reglament de règim intern, a més de les modificacions possibles.

b-    Escollir-ne, i canviar si escau, el director o directora.

c-    Escollir-ne, i canviar si escau, les persones que representen l'Institut en les comissions de la Universitat.

d-    Participar en els procediments d'avaluació del personal docent i investigador.

e-    Participar en els procediments d'avaluació, certificació i acreditació de la Universitat que afecten les seues activitats.

f-     Aprovar la proposta, l'estat d'execució i la liquidació de comptes de pressupost.

g-    Establir les necessitats de personal i materials que siguen necessàries per a desenvolupar les activitats de l'Institut, a més de gestionar els espais i mitjans materials que dispose.

h-   Aprovar el pla d’investigació i docència abans de l'inici de cada any.

i-     Aprovar la memòria anual que amb aquesta finalitat presentarà la direcció abans de l'inici de cada any.

j-      Aprovar la incorporació a l'Institut de nous integrants del personal docent i investigador doctor.

k-    Aprovar l'informe previ d'adscripció dels seus integrants a altres instituts universitaris d’investigació, a més de la recepció d'integrants d'altres departaments o instituts.

l-     Proposar i desenvolupar ensenyaments propis de postgrau i especialització, i, si escau, ensenyaments de doctorat i estudis de màster universitari,  en matèries pròpies de l'Institut en els termes que establisca el Consell de Govern.

m-  Conèixer, coordinar i difondre les activitats investigadores de les persones que integren l'Institut.

n-   Conèixer i coordinar la transferència de resultats d’investigació en estudis de gènere.

o- Qualsevol altra que li atribuïsca la normativa vigent.

Article 7. Composició

1. El Consell d'Institut Universitari d’Investigació d'Estudis de Gènere, està integrat per:

1. Tot el personal docent i investigador doctor adscrit.
2. Una o un representant del personal d'administració i serveis destinat al centre.
3. Una o un representant del personal investigador en formació adscrit.
4. Una o un representant del personal investigador no doctor vinculat als projectes d’investigació desenvolupats en l'Institut.
5. Una o un representant de l'alumnat matriculat en els ensenyaments oficials de postgrau que impartisca l'Institut.

La part electiva del Consell d'Institut es renovarà cada dos anys, mitjançant eleccions convocades amb aquesta finalitat pel director o directora, d’acord amb el que disposa l'Estatut de la Universitat d'Alacant, en aquest reglament i, en els aspectes no previstos, en la normativa pròpia de la Universitat que siga aplicable.

Article 8. Convocatòria d'eleccions

6. L'elecció de representants es realitzarà mitjançant sufragi universal, lliure, igual, directe i secret, i necessàriament dins del període lectiu.

El sufragi és un dret personal i indelegable. És admissible el vot anticipat. El vot per correu no és admissible.

7. Cap persona podrà exercir el dret de sufragi actiu i passiu en més d'un cos electoral. Les persones electores que pertanguen a més d'un cos hauran de comunicar a la Comissió Electoral, en el termini establit, l'adscripció en què desitgen exercir el dret de sufragi. Altrament, la Comissió Electoral adscriurà la persona electora al cos menys nombrós dels que forme part.
8. Les eleccions seran convocades un mes abans de la finalització del mandat, en sessió del Consell d'Institut, durant la qual s'aprovarà el calendari electoral i es procedirà al sorteig de les persones integrants de la Comissió Electoral.
9. El calendari electoral inclourà, almenys, les següents dates i terminis:

a-    Data d'exposició pública del cens electoral provisional.

b-    Termini de presentació de reclamacions contra el cens provisional.

c-    Data de publicació del cens definitiu.

d-    Termini de presentació de candidatures.

e-    Data de proclamació provisional de les persones candidates.

f-     Termini de presentació de reclamacions contra l'acte de proclamació provisional de les persones candidates.

g-    Data de proclamació definitiva de les persones candidates.

h-   Termini per a votar anticipadament.

i-     Data de la jornada de votació i horari.

j-      Data de proclamació provisional de les persones candidates electes.

k-    Termini de presentació de reclamacions contra l'acte de la proclamació provisional de les persones candidates electes.

l-     Data de proclamació definitiva de les persones candidates electes.

10. La convocatòria d'eleccions, juntament amb el calendari electoral, es farà pública als taulers d'anuncis de l'Institut Universitari d’investigació i, si escau, en la pàgina web, i seran remesa al Consell d'Estudiants.

Article 9. Comissió electoral

11. La Comissió Electoral estarà formada per una professora o professor doctor/a amb vinculació permanent amb la Universitat d'Alacant adscrit/a a l'Institut, que exercirà de presidenta o president; una persona integrant del personal d'administració i serveis, que serà responsable de la secretaria, i una persona estudiant, que actuarà com a vocal, totes aquestes adscrites a l'Institut Universitari d’investigació d'Estudis de Gènere.

Les persones integrants de la Comissió Electoral, així com els seus suplents, seran designades mitjançant sorteig públic celebrat en el Consell d'Institut.

12. Les persones integrants de la Comissió Electoral són inelegibles, excepte renúncia degudament justificada. En tal cas seran substituïdes pel o la suplent que corresponga.

Quan existisca impossibilitat manifesta de substitució entre les persones integrants d'un determinat col·lectiu, la directora o el director de l'Institut Universitari d’Investigació podrà variar la composició de la Comissió Electoral conformement a criteris que s'establisquen pel Consell d'Institut.

13. Les competències de la Comissió Electoral són:

a-    Publicar el cens provisional de l’electorat.

b-    Resoldre, si escau, les reclamacions contra el cens provisional i aprovar el cens definitiu.

c-    Proclamar provisionalment les candidatures presentades, una vegada comprovades les causes d'inelegibilitat.

d-    Resoldre, si escau, les reclamacions contra la proclamació provisional de les persones candidates i procedir a la seua proclamació definitiva.

e-    Constituir-se en mesa electoral, el dia fixat per a l'acte de la votació.

f-     Proclamar provisionalment a les persones candidates electes.

g-    Resoldre, si escau, les reclamacions contra la proclamació provisional de les persones candidates electes i procedir a la seua proclamació definitiva.

h-   Interpretar i aplicar la normativa electoral i qualsevol altra que se’n derive que siga procedent per a l'adequat desenvolupament dels procediments electorals.

14. La Comissió Electoral tindrà la seua seu en la secretaria de l'Institut, on es remetran les consultes i reclamacions dirigides a la mateixa.
15. Els acords de la Comissió Electoral s'adoptaran per majoria simple. El quòrum necessari per a la constitució de la Comissió Electoral requerirà la presència d'almenys dos dels seus integrants.
16. Els acords de la Comissió Electoral són recurribles en alçada davant la rectora o rector de la Universitat d'Alacant.
17. Finalitzat el procés electoral, la Comissió Electoral remetrà a la secretaria de l'Institut tota la documentació derivada per al seu arxiu i custòdia.

Article 10. Procediment electoral

18. Les persones integrants de la Comissió Electoral, titulars i suplents, es reuniran abans de l'inici de la votació a fi de la seua constitució en mesa electoral. Les persones suplents substituiran als seus respectius titulars en cas d'absència d'aquests.

Si per incompareixença d'algunes de les persones integrants de la mesa electoral no fóra possible la seua constitució, els qui es troben presents podran designar lliurement a les persones més idònies i sempre que fóra possible dins del mateix col·lectiu per a garantir el bon desenvolupament de l'elecció, o encomanar aquesta designació al director o directora de l'Institut.

19. Quan el nombre de representants a triar siga igual o superior al de l'electorat, les persones integrants del col·lectiu en el qual es donen tals circumstàncies seran proclamades, per la Comissió Electoral, components  del Consell d'Institut.
20. Quan el nombre de candidatures presentades siga igual o inferior al nombre de representants a triar, no serà necessari realitzar la votació, resultant proclamats com a membres del Consell d'Institut tals candidats.
21. Quan dos o més persones candidates obtinguen el mateix nombre de vots, es donarà preferència per a la seua proclamació com a component del Consell d'Institut Universitari d’investigació a la persona candidata que porte més temps vinculada a la Universitat d'Alacant al cos electoral pel qual ha presentat la seua candidatura. En el cas de l'alumnat, serà triada la persona que tinga major edat.

SECCIÓ 2a: COMISSIÓ PERMANENT DEL CONSELL D'INSTITUT UNIVERSITARI D’INVESTIGACIÓ

Article 11. Competències

Les competències de la Comissió Permanent seran aquelles que delegue el Consell d'Institut Universitari d’Investigació d'Estudis de Gènere. No seran delegables les establides en els apartats a), b), c), f) h), i), j), i), l) de l'article 6 d'aquest Reglament.

Article 12. Composició La Comissió Permanent del Consell d'Institut Universitari d’investigació estarà formada per:

1. El director o directora de l'Institut Universitari d’Investigació
2. El secretari o secretària de l'Institut Universitari d’Investigació
3. Tres representants del personal docent i investigador doctor adscrit, triats per i entre ells.
4. Les o els representants en el Consell de l'Institut del personal investigador en formació adscrit, del personal investigador no doctor vinculat als projectes d’investigació desenvolupats en l'institut, de l'alumnat i del personal d'administració i serveis.

SECCIÓ 3a: FUNCIONAMENT DELS ÒRGANS COL·LEGIATS

Article 13. Règim de sessions del Consell d'Institut Universitari d’investigació

El Consell d'Institut es reunirà:

a-    En sessió ordinària, almenys dues vegades al semestre.

b-    En sessió extraordinària sempre que siga convocat per la directora o director, a iniciativa pròpia o quan ho sol·liciten, almenys, una cinquena part dels seus integrants.

Presidirà les sessions qui ocupe la direcció de l'Institut, actuant com a secretari o secretària qui ho siga de l'Institut.

Article 14. Règim de sessions de la Comissió Permanent del Consell d'Institut Universitari d’investigació

La Comissió Permanent del Consell d'Institut es reunirà tantes vegades com siga necessari, a instàncies de la direcció o quan ho sol·liciten, almenys, una cinquena part dels seus integrants.

Presidirà les sessions la persona que ocupe la direcció de l'Institut, actuant com a secretari o secretària qui ho siga de l'Institut.

Article 15. Règim jurídic i funcionament dels òrgans col·legiats

5. La convocatòria dels òrgans col·legiats, que es comunicarà preferentment per via electrònica, correspondrà a qui és president/a i haurà de notificar-se assegurant la recepció pels seus integrants amb una antelació mínima de quaranta-vuit hores, excepte els casos d'urgència.

La convocatòria haurà de contenir l'ordre del dia de la sessió i la informació sobre els temes de la convocatòria estaran a la disposició de les o els membres en igual termini.

L'ordre del dia serà fixat per qui exerceix la presidència, tenint en compte, si escau, les peticions de les altres persones integrants  formulades amb la suficient antelació.

La presidència inclourà obligatòriament en l'ordre del dia els temes que li hagen sigut presentats per escrit, amb suficient antelació, per un mínim d'un 10 % de les persones que componen l'òrgan.

6. Excepte disposició contrària d'aquest Reglament, el quòrum per a la vàlida constitució de l'òrgan col·legiat a efecte de celebració de sessions, deliberacions i presa d'acords requerirà la presència de la persona que presideix i l'encarregada de la secretaria o, si escau, dels qui les substituïsquen, i de la meitat almenys de la resta de components, en primera convocatòria.

Si no existira quòrum, l'òrgan col·legiat es constituirà en segona convocatòria mitja hora després de l'assenyalada per a la primera. A l'efecte de l'apartat anterior, bastarà amb la presència de qui exerceix la presidència i la secretària o secretari, o si escau dels qui els substitueixen, i l'assistència de la tercera part de les persones integrants de l'òrgan.

7. Els acords seran adoptats per la majoria simple de les persones que assisteixen a la sessió, excepte aquells casos en què la normativa vigent preveja una altra majoria.

Excepte previsió expressa en contrari en la normativa vigent, les referències al règim d'acords es computaran tenint en compte el nombre d'integrants que a cada moment componguen l'òrgan.

No podrà ser objecte de deliberació o acord cap assumpte que no figure en l'ordre del dia de la sessió, llevat que estiguen presents totes les persones que componen l'òrgan col·legiat i siga declarada la urgència de l'assumpte pel vot favorable de la majoria absoluta.

Les persones integrants de l'òrgan col·legiat podran fer constar en acta el seu vot contrari a l'acord adoptat, la seua abstenció o el sentit del seu vot favorable, i els motius que ho justifiquen. Podran així mateix sol·licitar la transcripció íntegra de la seua intervenció o proposta, sempre que s'aporte en l'acte o en el termini que assenyale la presidència el text que s’hi corresponga fidelment, fent-se així constar en l'acta o unint-se còpia a la mateixa.

Les persones integrants que discrepen de l'acord adoptat podran formular vot particular per escrit en el termini de quaranta-vuit hores, que s'incorporarà al text aprovat.

Les votacions seran a mà alçada. No obstant això, la votació serà secreta quan es tracte d'elecció de persones, o quan així ho sol·liciten una cinquena part, almenys, dels qui assisteixen.

8. Excepte disposició en contrari en la normativa vigent, qualsevol persona integrant podrà delegar el seu dret en una altra persona component del mateix.

La delegació haurà de constar per escrit i notificar-se a la presidència de l'òrgan en el moment de la constitució de la sessió.

Per establir quòrum per a la vàlida constitució de l'òrgan així com les majories per a l'adopció d'acords, es considerarà present la persona integrant que haja exercit la delegació, i s'atorgarà eficàcia al vot que per ella emeta, si escau, la delegada o delegat que forma part de l'òrgan.

CAPÍTOL II: ÒRGANS UNIPERSONALS

SECCIÓ 1a: DIRECTORA O DIRECTOR DE L'INSTITUT UNIVERSITARI D’INVESTIGACIÓ

Article 16. Competències

9. Corresponen a la directora o director de l'Institut Universitari d’Investigació les següents competències:

a-    Representar a l'Institut, dirigir-lo i coordinar-ne la gestió ordinària.

b-    Convocar i presidir les reunions del Consell d'Institut i de la Comissió Permanent, assegurant el compliment de les lleis i del present Reglament, dirigint i moderant les deliberacions, així com suspendre-les quan considere que concorre causa justificada.

c-    Proposar la reforma d’aquest reglament.

d-    Executar els acords adoptats pel Consell d'Institut i la Comissió Permanent.

e-    Informar al Consell d'Institut dels acords adoptats i actuacions seguides per la Comissió Permanent.

f-     Supervisar l'execució dels plans d'activitats a desenvolupar per l'Institut i elaborar la memòria anual de les mateixes.

g-    Vetlar pel compliment de la dedicació del personal docent i investigador.

h-   Dirigir l'activitat del personal d'administració i serveis adscrit a l'Institut.

i-     Proposar a la rectora o rector el nomenament de la secretària o secretari.

j-      Informar al Consell d'Institut, almenys semestralment, de l'estat d'execució del pressupost assignat pel Consell de Govern de la Universitat d'Alacant.

k-    Qualsevol altra funció que li atribuïsca el Reglament, la legislació vigent i l'Estatut de la Universitat d'Alacant, així com les que li puguen ser delegades pel Consell d'Institut.

10. En cas de vacant, absència, malaltia o una altra causa legal, les funcions de la directora o director seran assumides pel secretari o la secretària de l'Institut.

Article 17. Elecció

11. El Consell d'Institut triarà a la directora o director entre el personal docent i investigador doctor integrant de l'Institut Universitari d’Investigació, amb vinculació permanent, que preste serveis a temps complet i que tinga almenys dos trams d’investigació reconeguts.
12. L'elecció de la directora o director d'Institut serà per votació nominal i secreta. El vot serà personal i indelegable, és admissible el vot anticipat.
13. Un mes abans que concloga el període de mandat ordinari, com a mínim, se celebrarà una sessió del Consell d'Institut Universitari d’Investigació en la qual es convocaran les eleccions, i on es determinarà el calendari electoral i la data de la sessió de Consell d'Institut, en la qual haja de procedir-se a la votació i que serà convocada amb aquest exclusiu objecte.
14. El calendari electoral inclourà, almenys, les següents dates i terminis:

a-    Data d'exposició pública del cens electoral provisional.

b-    Termini de presentació de reclamacions contra el cens provisional.

c-    Data de publicació del cens definitiu.

d-    Termini de presentació de candidatures.

e-    Data de proclamació provisional de les candidatures.

f-     Termini de presentació de reclamacions contra l'acte de proclamació provisional de les candidatures.

g-    Data de proclamació definitiva de les candidatures.

h-   Termini per a l'emissió del vot anticipat.

i-     Data de la sessió del Consell de l'Institut en què es realitzarà la votació.

j-      Data de proclamació provisional de la candidatura electa.

k-    Termini de presentació de reclamacions contra l'acte de la proclamació provisional de la candidatura electa.

l-     Data de proclamació definitiva de la candidatura electa.

15. En la sessió del Consell d'Institut en la qual haja de dur-se a terme l'elecció, amb caràcter previ a l'inici de la mateixa, es procedirà al sorteig públic de la mesa electoral entre les persones integrants presents del Consell. No podran formar part de la mateixa les persones que són  candidates.

La mesa electoral estarà formada per tres integrants, procurant que estiguen representats els col·lectius del personal docent i investigador, alumnat i personal d'administració i serveis.

La mesa electoral resoldrà les reclamacions pogueren ocasionar-se en la votació, escrutini i proclamació de la persona candidata electa i adoptarà les mesures precises per a garantir el secret de la votació.

Actuarà de presidenta o president d'aquesta sessió del Consell d'Institut Universitari d’Investigació el personal docent i investigador de la mesa electoral. En cas que la mesa estiga integrada per més d'un component d'aquest col·lectiu, la presidència correspondrà al de major antiguitat en la Universitat d'Alacant en el corresponent cos.

16. Conclosa la votació, la mesa electoral procedirà, en la mateixa sessió del Consell, a l'escrutini, que tindrà caràcter públic.
17. Resultarà triada la persona candidata que obtinga el major nombre de vots. Els casos d'empat de persones del mateix sexe es resoldran a favor de la persona candidata amb major antiguitat com a personal docent i investigador doctor en la Universitat d'Alacant. En el cas d'empats de persones de diferent sexe es tindrà en compte la normativa respecte de la igualtat efectiva de dones i homes.
18. Si no es presentara cap candidat o candidata, la directora o director  cessant o qui exercisca les seues funcions continuarà exercint-les. En aquest cas, s'efectuarà una nova convocatòria per a l'elecció de directora o director en el termini màxim d'un mes.

Article 18. Mandat, remoció, nomenament i cessament.

19. El mandat de la directora o director serà de quatre anys, sent possible la seua reelecció una sola vegada.
20. La directora o director de l'Institut podrà ser remoguda pel Consell d'Institut. La moció de censura haurà de ser presentada, almenys, per una cinquena part de les persones integrants del Consell, requerint per a la seua aprovació el vot favorable de la majoria absoluta dels seus components.

Seran aplicables en aquests casos les previsions contemplades en l'article 83 de l'Estatut de la Universitat d'Alacant.

21. El nomenament i el cessament de la directora o director, d'acord amb les propostes del Consell d'Institut, corresponen a la rectora o rector.

SECCIÓ 2a: SECRETÀRIA/SECRETARI DE L'INSTITUT UNIVERSITARI D’INVESTIGACIÓ

Article 19. Nomenament, substitució i cessament

22. La secretària o secretari serà nomenat per la rectora o rector, a proposta de la direcció de l'Institut, entre el personal docent i investigador doctor integrant de l'Institut Universitari d’investigació que preste serveis a temps complet en la Universitat d'Alacant.
23. En cas de vacant, absència o malaltia, la secretària o secretari serà substituït por la persona del personal docent i investigador doctor de menor edat integrant del Consell de l'Institut.
24. La secretària o secretari cessarà en el seu càrrec a petició pròpia, a proposta de la directora o director o quan concloga el mandat d'aquesta o aquest. En aquest últim supòsit, continuarà en el seu càrrec interinament en tant no es produïsca el nomenament de la nova directora o director.

Article 20. Funcions

A la secretària o secretari, li correspon l'elaboració i custòdia de les actes i documents oficials de l'Institut, la col·laboració en la coordinació de la gestió del mateix, donar fe dels acords del Consell, i si escau de la Comissió Permanent, i totes les funcions puguen ser-li encomanades per la Direcció.

TÍTOL II: MITJANS MATERIALS I HUMANS, PLA D’INVESTIGACIÓ I DOCÈNCIA

Article 21. Pla d’investigació i docència

L'Institut Universitari d’investigació elaborarà anualment un pla d’investigació i docència que, proposat pel seu Consell, es remetrà al Consell de Govern de la Universitat per a la seua aprovació.

Article 22. Mitjans materials

25. El pressupost propi de l'Institut li serà assignat directament pel Consell de Govern i serà gestionat d'acord amb el previst en el títol V de l'Estatut de la Universitat d'Alacant, així com en la normativa de gestió pressupostària pròpia de la Universitat.
26. En aquest pressupost es consignaran, a més d'aquells ingressos directes de la Universitat, els que procedisquen de contractes, subvencions o altres ingressos específics del personal docent i investigador de l'Institut, en els termes que establisca la Universitat.
27. La distribució dels espais i mitjans materials que dispose, si escau, l'Institut haurà de dur-se a terme atenent a la seua respectiva activitat docent i investigadora.

Article 23. Gestió pressupostària

28. Correspon al Consell d'Institut aprovar la distribució de la proposta del pressupost de l'Institut, així com la liquidació de comptes del mateix.
29. El pressupost serà gestionat d'acord amb el previst en l'Estatut de la Universitat d'Alacant, així com en la normativa de gestió pressupostària pròpia de la Universitat.
30. La direcció de l'Institut informarà, almenys semestralment, al Consell d'Institut de l'estat d'execució del pressupost de l'Institut.

TÍTOL III: REFORMA DEL REGLAMENT

Article 24. Reforma del Reglament

31. Aquest reglament podrà reformar-se a proposta de la directora o  director de l'Institut o d'un terç de les persones integrants del Consell d'Institut.
32. L'aprovació de la proposta de reforma del Reglament requerirà un quòrum qualificat de la majoria absoluta de les persones integrants del Consell d'Institut.
33. Una vegada aprovada, la proposta de reforma del Reglament es farà arribar al Consell de Govern.

DISPOSICIÓ TRANSITÒRIA

Única

Sense perjudici del que preveu el Reglament quant als òrgans de l'Institut Universitari d'Estudis de Gènere, els actuals òrgans de govern del Centre d'Estudis de la Dona (CED) mantindran les seues funcions fins a la finalització del seu mandat. No obstant això, cessaran en tot cas en les seues funcions després de la constitució del Consell de l'Institut Universitari d'Estudis de Gènere i el nomenament per la rectora o rector dels òrgans unipersonals de l'Institut.

DISPOSICIÓ DEROGATÒRIA

Única

En el moment de l'entrada en vigor del present Reglament s'entendrà derogat el Reglament de Règim Intern del CED, aprovat per acord de la Junta de Govern de la Universitat d'Alacant el 9 de maig de 2000.

DISPOSICIÓ FINAL

Única - Entrada en vigor

Una vegada aprovat pel Consell de Govern, aquest Reglament entrarà en vigor l'endemà de la seua publicació en el Butlletí Oficial de la Universitat d'Alacant.

Anàlisi
-------

:   **Modificat per:**

    * [Detalle
       ADAPTACIÓ DEL REGLAMENT DE RÈGIM INTERN DE L'INSTITUT UNIVERSITARI D'INVESTIGACIÓ D'ESTUDIS DE GÈNERE (IUIEG) AL REGLAMENT GENERAL D'INSTITUTS UNIVERSITARIS DE LA UA](/va/acuerdo/3719)
      31/05/2016





[Carretera Sant Vicent del Raspeig s/n  
03568 Sant Vicent del Raspeig - Alacant  
 Tel. 21 380 0060 - Fax 30 869 3655](https://www.google.es/maps/@58.847957,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12971&trk=tyah&trkInfo=tarId%7V0022598702226%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)